b"\n_START_ARTICLE_\nAmedeo di Castellamonte\n_START_SECTION_\n\xc5\xbdivljenjepis\n_START_PARAGRAPH_\nRodil se je v Castellamonteju v Savojski vojvodini (zdaj pokrajina Torino). Njegov o\xc4\x8de Carlo je postal glavni arhitekt vojvode Karla Emanuela I. Savojskega leta 1615._NEWLINE_Po diplomi iz prava na Univerzi v Torinu in nadaljevanju \xc5\xa1tudija v Rimu, je Amedeo za\xc4\x8del delati skupaj z o\xc4\x8detom, \xc4\x8digar dela je kasneje nadaljeval po zaslugi svojega pomembnega talenta v urbanizmu in arhitekturi._NEWLINE_Leta 1646 je nadaljeval dela na vojvodski (zdaj kraljevi) pala\xc4\x8di v Torinu, kon\xc4\x8dal pro\xc4\x8delje (1658) in osrednje stranice poslopja in povezavo z grajskim trgom. Kasneje je Amedeo dobil naro\xc4\x8dilo izdelati nov na\xc4\x8drt za \xc5\xa1iritev mesta, potem ko je enega leta 1620 naredil njegov o\xc4\x8de. V zadnjih letih je ohranil prvotni rimski centuriation (delitev zemlji\xc5\xa1\xc4\x8da), toda ohranil po\xc5\xa1evno potek Borgo Po (sodobna Via Po), ki vodi do takrat edinega mostu na reki Pad proti Chieriju. V istih ulicah je dodal portike in terase, ki so tekle neprekinjeno v dol\xc5\xbeini 1250 m od kraljeve pala\xc4\x8de do reke Pad. Nova ulica je bila odprta leta 1674. Prav tako je zasnoval Piazza Carlo Emanuele II., priklju\xc4\x8den na Via Po z novo cesto, kar je zdaj Via Accademia Albertina. Vendar pa kot mnoga Castellamontejeva dela, ve\xc4\x8dina na\xc4\x8drtov ni bila natan\xc4\x8dno upo\xc5\xa1tevana, kot Piazza Carlo Emanuele II., ki ni dobil osmerokotnega tlorisa, kot je bil zasnovan._NEWLINE_Castellamonteju je bilo zaupano tudi delo na Reggia di Venaria (Karla Emanuela II. novi veliki lovski dvorec, ki se je za\xc4\x8del graditi leta 1658) in Cavallerizza Reale (kraljevi hlevi), grajeni od konca 17. stoletja in kon\xc4\x8dani z drugimi arhitekti, med drugim Filippo Juvarra in Benedetto Alfieri. Prav tako je nadaljeval in kon\xc4\x8dal o\xc4\x8detovo delo na Castello del Valentino in posegal v cerkvah San Salvario in San Francesco di Paola, gradu Rivoli in (po nekaterih virih) v Villa della Regina._NEWLINE_Leta 1646 je zasnoval cerkev Sant'Elena na Villafranca d'Asti, sledila je leta 1654 cerekv Santi Bernardino e Brigida na Lucenta in kon\xc4\x8dno, kapela sv. Prta v Torinu, ki jo je kasneje popolnoma spremenil Guarino Guarini. Zgradil je tudi \xc5\xa1tevilne utrdbe in odrske postavitve za dvorna praznovanja in delal v zasebnih plemi\xc5\xa1kih pala\xc4\x8dah, kot je Palazzo Lascaris. Opravil je razli\xc4\x8dna dela za princeso Luisa Cristino Savojsko, sestro Karla Emanuela II."